ร้านอาหารที่เพชรบุรี ที่มาแล้วต้องแวะทานสักครั้ง
บรรยากาศดี ร้านตกแต่งสวยน่ารัก 
ของตกแต่งในร้านเป็นของเก่าทั้งหมด 
ร้านจะแบ่งเป็น 2 ฝั่งถนน อีกฝั่งของถนนที่ต่อเติมใหม่ กลางคืนจะมีดนตรีสดด้วยค่ะ

ในร้านจะมีส่วนที่ต่อเติมหลายส่วน
ส่วนที่เราชอบจะเป็นส่วนโรงเรียนไม้ โต๊ะด้านในก็เป็นโต๊นักเรียนเก่า มีกระดานดำ มีหนังสือเก่า โปสเตอร์เก่า ก.ไก่ - ฮ.นกฮูก ร้านเก๋มากๆ

และยังมีโต๊ะใหญ่ที่นั่งทานบนรถบรรทุกรุ่นเก่า ได้บรรยากาศดีค่ะ ดูสนุกในเวลาทานดีค่ะ

และถ้ามองไปสุดทางจอดรถก็จะมีรถโบราณที่จอดโชว์อยู่ มีชิงช้าสวรรค์ ดูเป็นร้านที่รื่นเริงบังเทิงใจดี น่าถ่ายรูปทุกมุมจริงๆ

มาอาหารบ้าง
-แกงส้มไข่ชะอมกุ้ง น้ำแกงเข้มข้น เปรี้ยวนำเค็มตาม เผ็ดน้อยไปหน่อย ไข่ทอดมาชิ้นใหญ่หนา ชุ่มอมน้ำแกงได้ดี กุ้งตัวเล็กปกติ รสชาติดีค่ะ
-กุ้งแช่น้ำปลา กุ้งสดดี แช่น้ำปลามาเค็มกำลังดี เครื่องเคียงมาครบค่ะ น้ำจิ้มแซ่บ
-ปลานิลทอดน้ำปลา ทอดมาได้กรอบมาๆ ไม่อดน้ำมัน ตัวใหญ่สะใจ เนื้อหวานอร่อย แทะกินหมดไม่เหลือซากเลย น้ำจิ้มเด็ดจริงๆ
-ไข่เจียวสมุนไพร สั่งมาเพราะอยู่ในเมนูแนะนำ เลยลองดู ทอดมาฟูมากๆ กรอบดี อมน้ำมันไปหน่อย สมุนไพรก็เยอะดีค่ะ
-ทะเลผัดฉ่า รสเผ็ดน้ำมาดีค่ะ ได้เยอะคุ้มราคา กุ้งตัวเล็กไปนิด ถึงเครื่องดี แต่ยังไม่โดนใจมาก
-ปูหลน อันนี้ก็อยู่ในเมนูแนะนำ ไม่ผิดหวัง อร่อยเลยค่ะ หวานนำ แต่ไม่หวานมาก ผักเคียงสะอาด

สรุป อร่อยยกนิ้วให้เลยค่ะ สมแล้วที่เป็นร้านติดอันดับในวงในค่ะ